b'\n_START_ARTICLE_\nJessica Simpson\n_START_SECTION_\nEl\xc3\xa4m\xc3\xa4\n_START_PARAGRAPH_\nSimpson kasvoi Richardsonissa, joka sijaitsee Dallasissa, Texasissa. Simpsonin perheeseen kuuluu is\xc3\xa4 Joe, \xc3\xa4iti Tina ja sisko Ashlee Simpson, joka on n\xc3\xa4yttelij\xc3\xa4 ja laulaja. Is\xc3\xa4 Joe oli baptistikirkon pappi Texasissa ja Simpsonin manageri. _NEWLINE_Vuonna 2002 Simpson meni naimisiin Nick Lacheyn kanssa, joka oli tuolloin 98 Degrees -yhtyeen laulaja. Simpson oli sanonut mediassa olevansa neitsyt aina h\xc3\xa4\xc3\xa4p\xc3\xa4iv\xc3\xa4\xc3\xa4n asti. Vuonna 2003 alkoi MTV:n sarja Kyyhkyl\xc3\xa4iset (Newlyweds), joka kertoi Simpsonin ja Lacheyn el\xc3\xa4m\xc3\xa4st\xc3\xa4 yhdess\xc3\xa4. Vuonna 2005 Simpson ja Lachey ilmoittivat erosta. Eron j\xc3\xa4lkeen Simpson seurusteli laulaja John Mayerin kanssa. Marraskuussa 2007 Simpson alkoi tapailla Dallas Cowboysin pelaajaa Tony Romoa. He erosivat kes\xc3\xa4ll\xc3\xa4 2009. _NEWLINE_Hein\xc3\xa4kuussa 2014 Simpson meni naimisiin entisen NFL-pelaajan Eric Johnsonin kanssa. Heill\xc3\xa4 on kaksi lasta: tytt\xc3\xb6 ja poika.\n_START_SECTION_\nUra laulajana\n_START_PARAGRAPH_\nSimpson on laulanut baptistikirkon kuorossa, ja h\xc3\xa4nen ensimm\xc3\xa4inen levyns\xc3\xa4 oli kristillinen levy, jonka h\xc3\xa4n teki ollessaan 14-vuotias. Levy\xc3\xa4 ei kuitenkaan koskaan julkaistu._NEWLINE_Vuonna 1999 Simpson julkaisi ensimm\xc3\xa4isen levyns\xc3\xa4 Sweet Kisses, joka oli yhdysvaltalaisella Billboard-listalla sijalla 25 ja brittil\xc3\xa4isell\xc3\xa4 listalla levy oli top 40- listalla. Albumi oli menestys ja myi Yhdysvalloissa miljoona kappaletta. H\xc3\xa4nen ensimm\xc3\xa4inen singlens\xc3\xa4 "I Wanna Love You Forever" myi platinaa ja oli parhaimmillaan Billboard-listalla sijalla viisi. Single oli menestys my\xc3\xb6s Kanadassa ja Britanniassa. H\xc3\xa4nen toinen singlens\xc3\xa4, duetto yhdess\xc3\xa4 h\xc3\xa4nen silloisen poikayst\xc3\xa4v\xc3\xa4ns\xc3\xa4 Nick Lacheyn kanssa, "Where You Are", oli hitti. _NEWLINE_Kolmas single "I Think I\'m in Love with You" oli niin ik\xc3\xa4\xc3\xa4n menestys, saavuttaen parhaimmillaan sijan 40. Vuonna 2000 Simpson voitti kaksi Teen Choice Awards -palkintoa. H\xc3\xa4n sai palkinnot parhaasta rakkauslaulusta (\xe2\x80\x9dWhere You Are\xe2\x80\x9d), ja h\xc3\xa4n oli vuoden paras uusi artisti. Vuonna 2000 Simpson esiintyi 98 Degrees -b\xc3\xa4ndin videolla \xe2\x80\x9dMy Everything\xe2\x80\x9d._NEWLINE_Toinen albumi, Irresistible, julkaistiin vuonna 2001, ja se kipusi Billboard - listalla sijalle 10. Silti albumin myynti j\xc3\xa4i noin puoleen miljoonaan kappaleeseen. Albumin single "Irresistible" oli parhaimmillaan kahdeskymmenes yhdysvaltalaisella listalla. Seuraava single, "A Little Bit" ei menestynyt listoilla. _NEWLINE_Kolmas albumi, In This Skin, julkaistiin kes\xc3\xa4ll\xc3\xa4 2003 samaan aikaan kuin Kyyhkyl\xc3\xa4isill\xc3\xa4 oli ensi-ilta. Sarja siivitti albumin myynti\xc3\xa4 ja albumi myi noin 3 miljoonaa kappaletta ja oli parhaimmillaan kakkossijalla Billboard-listalla. _NEWLINE_Vuonna 2006 29. elokuuta Yhdysvalloissa julkaistiin Simpsonin nelj\xc3\xa4s pitk\xc3\xa4soitto, A Public Affair. Albumi saavutti Billboard-listan sijan viisi. Albumilta on julkaistu singlet "A Public Affair" ja "I Belong to Me"._NEWLINE_9. syyskuuta vuonna 2008 Simpson julkaisi Yhdysvalloissa viidennen levyns\xc3\xa4 Do You Know, vaihtaen samalla popista kantriin. Levyn ensimm\xc3\xa4inen sinkku "Come On Over" tosin vuodettin nettiin jo 27. toukokuuta. Pian sen j\xc3\xa4lkeen countryradioasemat ymp\xc3\xa4ri maan alkoivat soittaa single\xc3\xa4 listoillaan. "Come On Over" rikkoi enn\xc3\xa4tyksi\xc3\xa4 Billboard Hot country songs -listalla sijalla 41 tittelill\xc3\xa4 "highest-debuting first chart entry by a solo artist". "Come On Over"- sinkun musiikkivideo sai ensi-iltansa Simpsonin nettisivuilla hein\xc3\xa4kuussa 2008. Sinkku saavutti sijan 18. Billboardin kuumien countryhittien-listalla. Levyn virallisen julkaisun j\xc3\xa4lkeen se saavutti 1. sijan Billboardin top country albumien-listalla sek\xc3\xa4 USA:ssa ett\xc3\xa4 Kanadassa, ollen Simpsonin uran ensimm\xc3\xa4inen ykk\xc3\xb6ssijan saavuttanut albumi. Levyn muut sinkut eiv\xc3\xa4t saavuttaneet samanlaista suosiota ja 7. huhtikuuta 2009 Simpsonin edustaja ilmoitti Simpsonin ja t\xc3\xa4m\xc3\xa4n levy-yhti\xc3\xb6n "Sony Nashvillen" erosta.\n_START_SECTION_\nUra n\xc3\xa4yttelij\xc3\xa4n\xc3\xa4\n_START_PARAGRAPH_\nVuonna 1992 Simpson haki roolia kuuluisasta tv-ohjelmasta The Mickey Mouse Club, mutta Christina Aguileran esityksen n\xc3\xa4hty\xc3\xa4\xc3\xa4n h\xc3\xa4n meni kipsiin lavalla viimeisess\xc3\xa4 koe-esiintymisess\xc3\xa4\xc3\xa4n, eik\xc3\xa4 saanut paikkaa ohjelmasta. Kyyhkyl\xc3\xa4iset-sarjan my\xc3\xb6t\xc3\xa4 Simpson sai roolin elokuvasta The Dukes of Hazzard, jossa h\xc3\xa4n esitti Daisy Dukea. Vuonna 2006  h\xc3\xa4n esiintyi elokuvassa Kuukauden koheltajat.\n_START_SECTION_\nKyyhkyl\xc3\xa4iset\n_START_PARAGRAPH_\nVaikka Simpson oli luonut uraa laulajana, h\xc3\xa4n nousi kuuluisuuteen vasta Kyyhkyl\xc3\xa4iset- (Newlyweds) sarjan my\xc3\xb6t\xc3\xa4. Kyyhkyl\xc3\xa4isi\xc3\xa4 esitettiin Suomessa Nelosella ja MTV musiikkikanavalla. Kyyhkyl\xc3\xa4isiss\xc3\xa4 seurataan Lacheyn ja Simpsonin el\xc3\xa4m\xc3\xa4\xc3\xa4. Sarja alkoi vuonna 2003 ja oli heti suuri menestys. Sarjaa esitettiin 40 jaksoa, viimeinen jakso tuli vuonna 2005._NEWLINE_Vuonna 2004 pari t\xc3\xa4hditti my\xc3\xb6s tv-showta "The Nick and Jessica Variety Hour" , jota verrattiin Sonnyn ja Cherin showhun. Vuonna 2005 Kyyhkyl\xc3\xa4iset palkittiin People\'s choice awardilla "Favorite reality show". Sarja sai loppunsa pian sen j\xc3\xa4lkeen.\n_START_SECTION_\nMuuta\n_START_PARAGRAPH_\nSimpson on julkaissut kirjan h\xc3\xa4ist\xc3\xa4\xc3\xa4n; h\xc3\xa4nell\xc3\xa4 on oma kosmetiikkasarja Dessert Treats, jonka tuoteita pystyy sy\xc3\xb6m\xc3\xa4\xc3\xa4n iholta; h\xc3\xa4n on mainostanut monia tuotteita ja on suosittu esiintyj\xc3\xa4 monissa Yhdysvaltojen t\xc3\xa4rkeiss\xc3\xa4 pyh\xc3\xa4p\xc3\xa4iv\xc3\xa4juhlissa. Simpson on laulanut my\xc3\xb6s useasti muun muassa God Bless America -kappaleen amerikkalaisen jalkapallon ja baseball -loppukilpailujen yhteydess\xc3\xa4. H\xc3\xa4nen uusimmista kappaleista tunnetuin on ehk\xc3\xa4 Nancy Sinatran alun perin levytt\xc3\xa4m\xc3\xa4 These Boots Are Made For Walking.'